הוועדה המסדרת, כנסת 25, פרוטוקול מספר 15, 2022-12-25 00:00

יואב קיש: אני פותח את ישיבת הוועדה

יואב קיש:  על סדר הדיון דיון מיוחד לפי סעיף 98 בהצעת חוק-יסוד: הממשלה (תיקון מס' 14)

יואב קיש:       טוב, אני רוצה להקריא את הטיוטה לדיון, אנחנו נתייחס אליה

יואב קיש:  "החלטת הוועדה המסדרת בדבר סדרי דיון מיוחדים בקריאה השנייה והשלישית בהצעת חוק יסוד הממשלה"

יואב קיש:  רגע, זה תיקון 14 או 11?     

ארבל אסטרחן: פה זה יהיה 11, בשנייה-שלישית המספר משתנה

ארבל אסטרחן:  בקריאה ראשונה זה היה 14, בשנייה ושלישית זה 11

יואב קיש: איך זה קורה?     

ארבל אסטרחן: כי יכול להיות שיש יותר הצעות חוק

יואב קיש: אבל זה עבר קריאה, לא הבנתי

יואב קיש:  מה שהוא קיבל, איתו הוא נשאר, לא?     

ארבל אסטרחן: יש מספר להצעות, לפעמים יש יותר הצעות חוק מחוקים וחלק מהן לא מתקבלות, אז הסדרה של הצעות החוק ממוספרת מ-1 עד 14, סדרת החוקים ממוספרת מ-1 עד 11 כי היו כנראה עוד שלוש הצעות חוק שהונחו על השולחן, כי הן קיבלו מספר

יואב קיש: הבנתי, אוקיי, אז אין קשר בין המספרים

יואב קיש:  אוקיי

יואב קיש:  תיקון מס' 11, כ/942

יואב קיש:      אני אגיד רגע מילת מפתח לפני כן

יואב קיש:  לא חולק להם? אז תחלקי בבקשה

יואב קיש:  האמת שרציתי שזה יהיה מוכן כמה שיותר מהר ולצערי רק עכשיו הצלחנו להכין את זה

יואב קיש:  חבל, כי זה לא איזה משהו מסובך

יואב קיש:  שלום למיכאל ביטון

יואב קיש:  מישהו יכול להציע אספרסו למיכאל ביטון? לא נעים לי, לי יש ולו אין, אני רוצה שלא תהיה פה אפליה

ולדימיר בליאק: 	ומה עם השאר? אתה מדבר על אפליה? רק אתה וביטון, ומה איתנו?     

יואב קיש: זה נכון שהוא לא במפלגה שלך, אבל הוא בצד שלך של הגוש, הוא מהגוש של האדומים, בדיוק

יואב קיש:      טוב, לעניינינו, יש לכם את זה? אני ממשיך עם ההקראה, אבל קודם כל מילת מפתח לפני זה

יואב קיש:  באמת בסך הכל אנחנו, אתם יודעים מה? אני אגיד את זה בסוף אחרי שאני אקריא

יואב קיש:       "לאור העובדה שלהצעת החוק הוגשו 63 הסתייגויות החליטה הוועדה המסדרת כי מדובר במקרה יוצא מן הכלל בעניין מספר ההצבעות הנכנס בגדרי סעיף 98 לתקנון, המאפשר לוועדה המסדרת לקבוע סדרי דיון מיוחדים

יואב קיש: מה שנקרא "פטור מחובת הנחה לקריאה שנייה ושלישית

יואב קיש:      "לעניין בקשה להצבעה שמית, לפי סעיף 36(ב) לתקנון, התקיימו לא יותר מארבע הצבעות שיתבקשו על ידי הממשלה, או חברי כנסת מהסיעות שהיו חברות בקואליציה בכנסת ה-24, וכן סיעת חד"ש-תע"ל, ולא יותר מארבע הצבעות שיתבקשו על ידי חברי כנסת מסיעות אחרות, בקריאה השנייה ובקריאה השלישית יחדיו

יואב קיש:  יושב ראש הכנסת רשאי לאשר מספר מקסימלי גדול יותר של הצבעות שמיות במספר זהה לשני הצדדים"

יואב קיש:      עלה לי דרך אגב משהו מעניין, הרי החוק כבר מוכן, למעשה הוא הונח, רק אין איפה להניח

יואב קיש:  עכשיו, סתם שאלה תאורטית, אם אנחנו מניחים ביום שני ב-16:00 כשהמליאה נפתחת, האם ביום שלישי בחצות כבר אפשר להגיד שלא צריך פטור? לא? למה?     

ארבל אסטרחן: לא, כי זאת ישיבה

יואב קיש: אבל זה יום אחרי

ארבל אסטרחן: אבל הרעיון הוא שחברי הכנסת יוכלו לראות את זה

ארבל אסטרחן:  נכון שלמחרת זה לא תמיד 24 שעות

יואב קיש: לא, כי בעצם כבר עכשיו יכולים לראות את זה, זה לא שלא יכולים לראות את זה

ארבל אסטרחן: א' הם לא כי זה עוד לא התפרסם

יואב קיש: אז למה לא בעצם? למה לא לאפשר אם החוק כבר מוכן?      

ארבל אסטרחן: כי הדרך חשובה, חברי הכנסת מקבלים - - -     

יואב קיש: לא, בסדר עזבי, אני מבין

יואב קיש:  טוב, יש עוד דברים לתקן כנראה

זאב אלקין: חבר הכנסת קיש, צריך לדאוג לחברי הקואליציה העתידית שהם בלי אינטרנט, עם טלפונים כשרים

מיכאל ביטון: הם גם לא באו היום לוועדה המסדרת, השאירו אותך לבד

יואב קיש: מדהים, מדהים, כנראה סומכים עלי

מיכאל ביטון: תקשיב, אתה בודד

יואב קיש: אני בודד בצנרת, בודד במערכה, בודד במסדרת

זאב אלקין: בואו נגמור עם זה

יואב קיש: אני אגיד ככה, אז קודם כל אני רק רוצה להתייחס להצעה ואז אני אתן לכם להתייחס

יואב קיש:  תרשמי סדר דוברים למי שרוצה לדבר

יואב קיש:      ראשית, אנחנו מקיימים כעת את הדיון, שהאמת בסך הכל מבחינת השעות וכמות ההצבעות במליאה, יש פה הצעה שמגרדת את הקצה העליון, אבל לא עוברת אותו

יואב קיש:  לכן באמת אנחנו לא מפעילים את סעיף 98 בכל מה שקשור למשך זמן הדיון או קביעת שעת הצבעה, זה שני דברים שלא קורים

יואב קיש:  למעשה יש פה 98 רך מה שנקרא, אולי הכי רך שיכול להיות שרק מגביל את השמיות בעצם, וזה למה? כי באירוע שבו האופוזיציה, בואו נקרא לכם אופוזיציה עכשיו, בסדר? עוד מעט זה גם ימוסד

יואב קיש:  באירוע שבו האופוזיציה - -     

יוראי להב-הרצנו: למה אתם מתעכבים עם זה?     

יואב קיש: לא מתעכבים, ביום חמישי זה יקרה

יואב קיש:  כן, ההשבעה ביום חמישי

יואב קיש:  האופוזיציה רוצה למשוך, תאורטית עם 63 - - -     

זאב אלקין: התייעצת עם גפני אגב, כשקבעת את המועד?     

יואב קיש: אני לא מתייעץ עם אף אחד

יואב קיש:  אני בוועדה - - -     

זאב אלקין: אתה קבעת את המועד?     

יואב קיש: התייעצתי עם משרד ראש הממשלה המיועד כמובן ועם יו"ר הכנסת כמובן, זה האנשים שאני מדבר איתם

קריאה: 	עם טלי גוטליב התייעצת?     

יואב קיש: אני תמיד מתייעץ עם טלי גוטליב

יואב קיש:  אני רק רוצה להמשיך לומר שבאמת האופוזיציה יכולה לקחת את 63 ההצבעות האלה, להפוך אותן ל־63 הצבעות שמיות ובחישוב גס זה אומר שאנחנו גומרים את השבוע רק על השמיות האלה

יואב קיש:  לכן אנחנו מפעילים את 98 - - -      

זאב אלקין: בהחלט החוק הזה ראוי שכל הצבעה עליו תהיה שמית

יואב קיש: אוקיי, אז הנה אתם אפילו מצדיקים את ההחלטה כי אני רואה שבאמת יש איזה רצון כזה באופוזיציה, לנצל את הדבר הזה, שאותו באמת בסופו של דבר לא יכולנו למנוע

יואב קיש:  אם לא היינו מפעילים את סעיף 98, אי אפשר היה למנוע

מיכאל ביטון: אז אתה עושה אותו רך?     

יואב קיש: אתה מקבל עכשיו את ההכי רך שיכול להיות

יואב קיש:  זה סעיף 98 הכי רך שיכול להיות מיכאל

מיכאל ביטון: אני לא מאמין לך

מיכאל ביטון:  אלקין, זה רך או בינוני?     

זאב אלקין: הכל יחסי, תלוי באיזה סולם

יואב קיש: זהו, אז לכן אנחנו נעשה את זה

יואב קיש:  עכשיו אנחנו ננהל דיון מעמיק וממצא, נשמע את כולם עד סופו של הדיון

יואב קיש:  כשיסתיים הדיון ננעל את הדיון ונצביע מחר על ההחלטה, או שנצא להתייעצות סיעתית לפני ההצבעה

יואב קיש:  נראה איך ננהל את זה, אבל יש לי הרגשה שבסוף את ההצבעה, אני אומר את זה כאקט חברי לחבריי פה מהאופוזיציה, אנחנו נעשה פה דיון מאוד ממצא, נצא להצבעה ולפני ההצבעה אני חושב שהליכוד ירצו לצאת להתייעצות סיעתית שתתחדש מחר

יואב קיש:  אלקין רצית לדבר? בבקשה

יואב קיש:  תרשמו לפי הסדר, שלא יגידו שאני עוקף

זאב אלקין: קודם כל, סתם בקשה, לא יודע כמה זמן נשאר לך בתפקיד יו"ר הוועדה המסדרת, לפי ההודעה של יום חמישי, לא הרבה

זאב אלקין:  אבל אם אתם מראש לא מתכוונים להצביע היום, אני מציע שפעם הבאה תוציאו את זה בהודעה לסדר היום שיצא, חבל

יואב קיש: א', זאת החלטה שלקחתי הבוקר ואני אשקול באמת

מיכאל ביטון: אנחנו לא חושדים בך שרצית להתעלל בעשרה חברי אופוזיציה עתידית שיבואו מוקדם

יואב קיש: לא, לא

יואב קיש:  בסדר, אני מקבל את ההערה

מיכאל ביטון: ואמרת לליכודניקים 'תנוחו בבית, עלי, הם יבואו'

יואב קיש: אני מקבל את ההערה זאב, כשאני אוכל ויהיה לי זמן להיערך לזה מראש, אני בהחלט אשקול

יואב קיש:  דרך אגב, אני לא סגור על זה 100% אז יכול להיות שנצביע כי יש לי פה אנשים

מתן כהנא: 	זה שאין פה אף חבר קואליציה זה קצת מחשיד את טוהר כוונותיך

זאב אלקין: עכשיו, זה כינוס ביום לא רגיל

זאב אלקין:  יום ראשון בבוקר הוא יום לא רגיל לכינוס ישיבות ועדיף להודיע אם מראש אתה יודע שלא תהיה הצבעה

יואב קיש: אם אני אדע מראש, בהחלט

יואב קיש:  לא כך היה המצב הפעם

מיכאל ביטון: או שיש דיון וב-13:00 הצבעות, אז זה גם משפיע על מתי יוצאים מהבית

יואב קיש: אני נותן לכם את כל זמן הדיון ואני מקשיב בשמחה ובחפץ לב

זאב אלקין: עכשיו, כמובן אנחנו נתנגד לשני הסעיפים האלה בחוק

יואב קיש: זאת הצבעה אחת, לא שתיים

יואב קיש: ברור

יואב קיש:  אבל אני אומר, כל אחד מהם הוא סעיף לא ראוי, אחד

יואב קיש:  בחוק כזה, תיקון לחוק יסוד כל כך משמעותי, גם נעשה פטור מחובת הנחה בקריאה טרומית, גם עכשיו לפני קריאה שנייה ושלישית, כשאיחדו פה שני חוקים, עוד פעם עושים פטור מחובת הנחה בלי שום יכולת לחברי הכנסת לעיין בזה ולציבור להגיב

יואב קיש:  אני חושב שבתיקון חוק יסוד זה ודאי ובוודאי לא ראוי וזה בוודאי פגם בהליך החקיקה

יואב קיש:  הייתי ממליץ לכם להימנע מזה, אבל אם אתם מתעקשים על זה, אנחנו כמובן נצביע נגד

יואב קיש:       לגבי הדבר השני, אני מבין את הרצון להגביל את ההצבעות השמיות, 63 הסתייגויות, אבל גם כאן ההגבלה ל-4 הצבעות שמיות בלבד, אני חושב שהיא הגבלה דרקונית בהתחשב בזה שמדובר בשני חוקים מלכתחילה

יואב קיש:  זה כאילו שניים על כל חוק, הרי אתם הרצתם את זה כשני חוקים, לא אנחנו בחרנו

יואב קיש:  אתם הרצתם את זה כשני חוקים, אחר כך איחדתם אותם בחוק אחד

יואב קיש:  אפשר, אבל זה שני סעיפים שונים לגמרי של חוק יסוד ממשלה ואין שום קשר ביניהם

יואב קיש:  לכן בפועל זה כאילו מכסה של שתי הסתייגויות שמיות על כל חוק, כשכל אחד הוא תיקון בחוק יסוד

יואב קיש:  אני חושב שזה בהחלט חריג ביותר ולא ראוי

יואב קיש:  אבל אין פה על מה לדון, כאילו אם זה מה שאתם מתעקשים להביא ולא מוכנים לתקן, אז בואו נצביע

יואב קיש: אוקיי, אני אתייחס בסוף לדבריך

יואב קיש:  תודה

יואב קיש:  רק יוראי נשאר?     

מיכאל ביטון: אני רוצה להגיד משהו

יואב קיש: אבל לפני יוראי? בבקשה מיכאל ביטון

מיכאל ביטון: תשמע יואב, אתם מאשימים את האופוזיציה העתידית בהטרלות, בבזבוז זמן, בדיוני סרק ובעניינים של פיליבסטר

מיכאל ביטון:  א' זה לא נכון, בדיוני החוקים השתנו החוקים בעקבות אמירות שלנו והבהרות של הייעוץ המשפטי, כולל שינויי נוסח וכולל התחייבויות מהותיות

מיכאל ביטון:  ראינו את זה בכל החוקים שעסקנו

מיכאל ביטון:  אבל עם קבעת ביום ראשון ב-10:00 בבוקר דיון ואתה יודע שהוא לא קריטי או שאין בו הצבעות, תכבד אנשים שבאים מירוחם, יוצאים ב-06:00-07:00 בבוקר כדי להיות פה

יואב קיש: ארבע שעות מירוחם?     

מיכאל ביטון: זה לוקח שלוש שעות עם פקקים

יואב קיש: היום יצאת ב-06:00 בבוקר?     

מיכאל ביטון: כן, כן

יואב קיש: באיזה שעה יצאת? 08:00?     

מיכאל ביטון: ב-07:30

יואב קיש: אוקיי, בגלל זה לא עשיתי ב-08:00 בבוקר

מיכאל ביטון: אז אני אומר, לא, אין לי בעיה

מיכאל ביטון:  אבל אם אתה יודע שב-13:00 יהיו ההצבעות

יואב קיש: מה שאמרתי לאלקין תקף גם לגביך

מיכאל ביטון: תגידי מ-10:00 עד 13:00 דיון, 13:00 הצבעות

מיכאל ביטון:  אז אנשים ידעו מתי הרגע הקריטי

יואב קיש: טוב

זאב אלקין: במקרה הזה אני מבין שמחר ההצבעות

זאב אלקין:  זה עם התייעצות סיעתית, ארוכה - - -     

מיכאל ביטון: למצוא את עצמנו פה סתם, כתרגיל של לעייף אותנו, אל תתפלא אחר כך כשאתם מתעייפים פתאום, או כשאתם ערים בלילה

יואב קיש: 100%, אוקיי

יואב קיש:  עוד משהו מיכאל?     

מיכאל ביטון: לא

יואב קיש: יוראי בבקשה

יוראי להב-הרצנו: הייתי שמח אם היינו מצביעים עכשיו, כי אני חושב שהדיון די מיצה את עצמו

יואב קיש: רגע, אבל יש עוד אנשים שרוצים לדבר

יוראי להב-הרצנו: אני אומר, אם אנחנו כבר כאן אדוני, אני חושב שאנחנו מודעים שאפשר לעבור להצבעה

יוראי להב-הרצנו:  אני חושב שמי שנמצא כאן יסכים על זה פה אחד, אולי פה אחד פחות יושב הראש

יוראי להב-הרצנו:  אבל אם אנחנו כבר כאן, אני כן אשמח אולי לקבל את ההתייחסות שלך

יוראי להב-הרצנו:       תראה, ב-2018 כשממשלת הליכוד הצביעה נגד הקהילה הגאה, כשתקעתם את חוק הפונדקאות באופן כזה שרק הומואים וגברים יחידניים לא יוכלו לעבור הליך פונדקאות בארץ ולהפוך להיות הורים, אמרתי כנראה זה בגלל השותפות הקואליציוניות, המפלגות החרדיות דאז ולא כי נתניהו הוא הומופוב

יוראי להב-הרצנו:  כבר שלושה ימים החל מיום חמישי בערב, יש פרסום מאוד מטריד של נדב אייל בידיעות אחרונות, לפיו אבי מעוז סגן השר המיועד במשרד ראש הממשלה הכין רשימות שחורות של מתנגדי משטר או של אויבי המדינה ובתוכם להט"בים, נשים שמקדמות שירות שוויוני בצה"ל, אנשים שמקדמים ערכים ליברליים

יוראי להב-הרצנו:  רשימות שאני מגדיר אותן כרשימות חיסול, יואב, שמתירים את דמם של אנשים במדינת ישראל רק כי הם חושבים אחרת מכם, או מאבי מעוז, או נראים אחרת מאבי מעוז

יוראי להב-הרצנו:  זה רשימות שחורות ועד עכשיו אדוני יושב הראש, רק חבר כנסת אחד מהליכוד התבטא נגד אותן רשימות ונגד הפרקטיקה הבזויה הזאת של אבי מעוז, שמו חנוך

יוראי להב-הרצנו:  ואולי זאת הזדמנות שלך בתור יושב ראש ועד הבית של הבניין הזה - - -     

מיכאל ביטון: וגם דוד ביטן נגד תיקון חוק הגזענות אמר שהוא לא יצביע, ממש כל הכבוד

יוראי להב-הרצנו: יושב ראש ועד הבית, עזוב הצעות חוק, יש פה פרקטיקה בריונית מחליאה, מחלחלת

יוראי להב-הרצנו:  כשפוליטיקאי מכין רשימות שאני מגדיר כרשימות חיסול, שמתירות את דמם, ממש אתה יודע רואים מוסד "גוף עיתונאי" ורשימת הומואים ולסביות

יוראי להב-הרצנו:  יואב, באמת, זה מטריד מאוד ואני מאוד אשמח כיושב ראש, שוב, אין לך תפקיד רשמי בממשלה, אבל אתה יושב ראש ועד הבית הנוכחי של הבניין הזה ואני מצפה, כי אני מכיר אותך, לצאת נגד האירוע הזה

יוראי להב-הרצנו:  זה אירוע שבאמת ברמה האישית, קיבלתי בעיטה בבטן כשראיתי את הפרסום הזה ביום חמישי בערב וזה פשוט מחליא אותי ואני מקווה שגם אותך

יואב קיש: מאה אחוז, אני אתייחס, תודה

יואב קיש:  אפרת רייטן

אפרת רייטן: תודה רבה

אפרת רייטן:  היות והצעת שהדיון יהיה יסודי, מעמיק וממצא, אז אני רוצה שוב, אם ניתן כבר ההסבר אז לחזור עליו ואם לא אז לקבל אותו כאן, מה ההסבר והנימוק להחלטה כי מדובר ביוצא מן הכלל כמו כתוב כאן בהתחלה ברישא של ההחלטה הזאת, זאת שאלה ראשונה

אפרת רייטן:  וגם בהקשר למה שאמר חבר הכנסת והשר אלקין לכך שמדובר פה בשני חוקים יסודיים שהוכנסו לתוך חוק אחד, אז אני מבקשת לשמוע את ההסבר ואת הנימוקים של הייעוץ המשפטי

אפרת רייטן:  וגם מהו אותו מספר שלא נכנס למקרה של יוצא מן הכלל, איזה מספר זה? 50? 62? 15? מהו המספר הנבחר שמבחינתכם הוא אותו מספר שלא נכנס למקרה יוצא מן הכלל?     עוד הערה לגבי הצגה, או אי הצגה, של הטיוטה הזאת של ההחלטה שבעצם הוגשה לנו רק עכשיו בדיון

יואב קיש: א' אמרתי, אני חושב שדיברתי עם נציגי האופוזיציה, אני לא יודע אם איתך

אפרת רייטן: לא על זה

יואב קיש: אני פשוט מודה שאני ביקשתי את זה כמה שיותר מהר וזה הגיע רק עכשיו

יואב קיש:  אז אני אומר בצורה ברורה ואמרתי את זה לנציגי האופוזיציה בצורה ברורה, שלאור זה שמשך הדיבור הוא אומנם משיק לרף העליון, אבל החלטנו שהפעם לא להפעיל את זה ולכן זה מה שקרה

יואב קיש:  אבל אנחנו לא נאפשר, הרי גם לטענתם אם אני לוקח נגיד הצבעה שמית 20 דקות, בגדול, פלוס מינוס

יואב קיש:  כל שלוש שמיות זה שעה, אז עכשיו להגיד לך שאני חושב שנכון שכנסת ישראל תבלה 10 שעות על 30 שמיות, זה נראה לי לא הגיוני

יואב קיש:  לכן במספרים אני מסתכל גם על מה שהיה בעבר, וגם - - של השר אלקין זה נע בין שתיים במינימום לשלוש

אפרת רייטן: לחוק

יואב קיש: לחוק, לפעמים גם תקציב קיבל חמש הצבעות שמיות

יואב קיש:  אני יכול להראות לך, סתם שתראי, חוק ההסדרה קיבל חמש לכל צד, אני מזכיר לך איזה חוק זה היה, בכנסת ה-20

יואב קיש:  בקיצור, בחוק יסוד הממשלה - - -     

אפרת רייטן: כמה?     

יואב קיש: מספר שרים בכנסת ה-19, אי אמון, חוק הבחירות, ארבע לאופוזיציה וארבע

יואב קיש:  אז בקיצור, זה בהחלט סביר

אפרת רייטן: אבל פה, אולי הבנתי את זה לא נכון, ארבע הצבעות - - -     

יואב קיש: ארבע לאופוזיציה וארבע לקואליציה

יסמין פרידמן: שזה שתיים לכל חוק

יואב קיש: לא, זה חוק אחד חברים

יואב קיש:  החוק מוזג, ועם כל הכבוד יש פה הצעת חוק אחת שמקבלת - - -     

מיכאל ביטון: למה זה בא בנפרד ומוזג אחר כך?         

אפרת רייטן: לא, אתה יודע יואב שבעצם אנחנו מדברים על שני שינויים - - -     

יואב קיש: הנה, תקציב ההסדרים ב-2018 קיבל חמש לכל צד

יואב קיש:  אני חושב שההצעה היא מאוד סבירה, אבל לא משנה

יואב קיש:  בבקשה נא לסיים את דברייך

אפרת רייטן: היות ואנחנו מדברים פה גם על דבר שהוא טכני וגם דבר מהותי, אז אני חושבת שאי אפשר להתעלם, מבחינתנו, גם מהטכניות וגם מהמהותיות

אפרת רייטן:  לכן ארבע באמת נראה לי, או לנו, לא דיברתי על זה קודם כי אני רואה את זה כאמור פעם אחת, בהקשר לזה לבוא ולומר שבגלל שזה הוצג לי כרגע אז גם לא היה לי זמן להתייעץ לא עם היועצים ולא עם הסיעה

יואב קיש: אני אתן זמן להתייעצות סיעתית ארוכה

אפרת רייטן: לכן אני לא אוכל בכל מקרה לבוא ולאשר לא את הארבע וכמובן לשמוע שוב אם אתה מרשה ליועצת המשפטיות

יואב קיש: אם יהיה לה משהו להגיד, היא תגיד בשמחה

יואב קיש:  אני אשאל אותה

יואב קיש:  כן

מיכאל ביטון: אבל רק אם אפשר, שואלים למה פוצל החוק ולמה מוזג? מה היה הרציונל?     

יואב קיש: לא, פוצל זה חוק אחר

יואב קיש:  אני תיכף אדבר

מיכאל ביטון: לא, הם היו נפרדים ואז מוזגו

מיכאל ביטון:  מה הרציונל שהביאו את זה בנפרד ואז - - -   

יואב קיש: אוקיי, בדרך כלל זה לא קורה בוועדה הזו ואני אגיד על זה כמה מילים גם

יואב קיש:  יש ועדה שלמה שנדה בזה, הוועדה של שלמה שעשתה את העבודה

יואב קיש:  הם דנו באירוע ובהחלטה - - -     

מיכאל ביטון: אבל לא קיבלתי תשובה טובה למה זה בא בנפרד ומוזג, בהיבט המשפטי

יואב קיש: בסדר

יואב קיש:  תנו רק ליסמין פרידמן עכשיו, בבקשה רצית להתייחס

יסמין פרידמן: אני רק אומר שדווקא אני חושבת שבחקיקה הזאת יש משמעות מאוד גדולה להצבעות שמיות

יסמין פרידמן:  אני חושבת שאזרחי מדינת ישראל צריכים לשמוע שם-שם, מי תומך בחקיקה שלמעשה מנמיכה את הציפיות משרים עתידיים ומשרים מכהנים, משדרת לעם ישראל 'אנחנו מורמים מכם, אנחנו יכולים לעבור על החוק לא פעם אחת, פעמיים

יסמין פרידמן:  אתם לא'; 'אתם לא תוכלו לעבוד בכל עבודה שאתם רוצים, אתם תצטרכו תעודת יושר

יסמין פרידמן:  אנחנו לא'; 'אנחנו, יסדרו לנו את החקיקה בצורה כזאת שאנחנו נוכל להמשיך להתקדם, לעבוד, לנהל לכם את החיים

יסמין פרידמן:  ואתם לא'

יסמין פרידמן:      לכן, אני חושבת שכמה שיותר הצבעות שמיות, כדי שישמעו שם-שם לדראון עולם

יסמין פרידמן:  זה יהיה מתועד לעולמים מי הכשיר את השרץ הזה

יואב קיש: זהו? טוב

יואב קיש:  מישהו עוד רוצה לדבר ולהתייחס?     

מיכאל ביטון: רוצים להצביע

מיכאל ביטון:  אם כבר באנו מירוחם, רוצים להצביע, חמים על ההדק

יואב קיש: קודם כל אני רוצה לומר ככה, באמת אני לקחתי את ההערה של זאב ושל מיכאל ביטון, אם אני באמת מחליט בנקודה מסוימת שאצא להתייעצות סיעתית ונצביע רק יום אחרי, אז להודיע לכם את זה כשנדע מראש

יואב קיש:  בהחלט מקבל את ההערה וגם מקווה ליישם, או במקרים שאם יהיו להבא, אני אומר עוד פעם היום זה היה מהבוקר ולא הספקתי לעשות את זה

קריאה: 	אז איך אף אחד אין מהקואליציה פה?     

יואב קיש: כי הם ידעו, בבוקר

יואב קיש:  לי יש קבוצה איתם, איתכם אין לי

מיכאל ביטון: קיש כשהיית חלש באופוזיציה ידעת להיות איתנו

יואב קיש: איתכם אין לי זה ולכן בניגוד לכל ההערות האחרות שנשמעו פה, שאני דוחה אותן על הסף, את ההערה הזו אני מקבל

יואב קיש:  עכשיו אני רוצה כן להתייחס - -     

זאב אלקין: לא מגיע לנו על זה כמה שמיות? על עוגמת הנפש?     

יואב קיש: אני עכשיו רוצה כן להתייחס גם להערה של יוראי ואני רוצה להתייחס מעבר למה שאמר יוראי, מעין - איך אני אקרא לזה? - אתה יודע מה, אני רואה בזה חשש מזויף, אבל אני רואה שיש אנשים שבאמת דואגים

יוראי להב-הרצנו: רשימות?     

יואב קיש: יוראי, תן לי, אני הקשבתי לך

יואב קיש:  אני אומר לך מה שאני רואה בזה

יואב קיש:  אני חושב שיש פה קמפיין, אני חושב שכל מה שמנסים לעשות, לא יקרה מזה כלום

יואב קיש:  אבל אני כן רואה שיש אנשים שהם באמת חוששים, בטח בציבור שלא יודע להבחין

מתן כהנא: אתה אומר שכל מה שהם מנסים, לא יקרה כלום? זה מרגיז

מתן כהנא:  אני מקווה שערוץ הכנסת צילם את זה

יואב קיש: הנה, אז לא אני אומר, אמר את זה ראש הממשלה המיועד בנימין נתניהו, לא תהיה שום פגיעה

יואב קיש:  אני אומר לך, לא תהיה שום פגיעה בשום אזרח, לא אם הוא להט"ב, לא אם הוא ערבי או לא יודע מה

יואב קיש:  קמפיין ההפחדות הזה, שאני מבין אותו, פעם זה נגד החרדים, פעם זה כאילו רודפים את הלהט"בים, לא יהיה

יואב קיש:  אז לעניין הזה אני אומר בצורה מאוד ברורה, אני נאחז באילנות גבוהים ומה שאמר ראש הממשלה המיועד בנימין נתניהו, זה מה שיהיה

יוראי להב-הרצנו: אבל אתה יודע, זה מופיע בהסכמים הקואליציוניים, ביטול ההפליה

יואב קיש: יוראי, שמעת? אמרתי, אני אומר לך בצורה מאוד ברורה

יואב קיש:  שמעתם את ראש הממשלה המיועד אומר את זה במלוא פיו ולכן אני מציע לכולם להירגע

יוראי להב-הרצנו: אני לא מאמין לראש הממשלה המיועד

יואב קיש: אתה יודע מה יוראי?      

יוראי להב-הרצנו: אני מאמין לך

יוראי להב-הרצנו:  אתה לא תיתן את ידך לפגיעה בלהט"בים כמו שהשותפים שלך מתכננים?     

יואב קיש: יוראי, אני מאמין לו ואני אומר לך, לא יקרה ואתה יכול להיות רגוע

יוראי להב-הרצנו: אני שואל אותך

יואב קיש: בסדר, אז לא יעזור עד שלא נתחיל

יואב קיש:  כשנתחיל אם תהיה פעם אחת, תבוא אלי ותאמין לי שלא יקרה, זה הכל

אפרת רייטן: אני רוצה רק לומר עוד מילה

יואב קיש: רק שנייה - - -     

אפרת רייטן: רגע, רגע - - -     

יואב קיש: לא, לא, את מפריעה עכשיו אפרת

יואב קיש:  אני הקשבתי לכם, אחרי שאני אסיים אני אתן לכם להתייחס, יוראי תחכה בסבלנות

יואב קיש:      לגבי הטענות לשמיות מדובר בסך הכל בחוק אחד

יואב קיש:  אנחנו בחנו היטב את כל הכמויות של השמיות, כולל חוקי יסוד, שנעשו בכנסות האחרונות ואין שום בעיה עם ארבע

יואב קיש:  זה לא הכי נמוך, זה לא הכי גבוה, זה אולי איפשהו באמצע

זאב אלקין: זה שני חוקים

יואב קיש: זה חוק אחד אלקין, לא יעזור

זאב אלקין: אתם הרצתם את זה - - -     

יואב קיש: מה זה משנה? זה מוזג בוועדה לחוק אחד, זה מגיע להצבעות כחוק אחד

זאב אלקין: אני חושב שזה שני נושאים שונים

יואב קיש: אז אני חושב שזה היה חמישים לפני הטרומיות שהפך להיות שתי טרומיות, מה זה קשור? אנחנו מדברים על חוק אחד שמגיע להצבעה אחת, שמתנהל עליו דיון אחד ויהיו בו ארבע שמיות, זה הכל

זאב אלקין: זה שני עניינים שונים לגמרי ושניהם תיקונים לחוק יסוד

אפרת רייטן: אם אתה מוסיף עוד אחד לכל צד לפחות, אתה מבין? אתה גם אומר 'אני עדיין נמצא במתחם הסבירות'

יואב קיש: אם אני אוסיף עוד אחד אתם לא תצביעו נגד? לא

יואב קיש:  גם אם אני אוסיף עוד 30, אז אני מבקש

זאב אלקין: על 30 אני מוכן להסכים

אפרת רייטן: אפשר לסגור על 30

יואב קיש: אז עם כל הכבוד, זו ההצעה

יואב קיש:  אתם רוצים עוד להתייחס לפני שנעבור להתייעצות הסיעתית, שהיא תהיה לפני ההצבעה?     

יוראי להב-הרצנו: כן, אני רוצה להתייחס

יואב קיש: כן בבקשה, רגע, אפרת ואחרי זה

אפרת רייטן: כן, רציתי להתייחס כי גם זה עלה מקודם בדיון בוועדה שדנה בחוק בן גביר, פקודת המשטרה, לעניין של הרשימות

אפרת רייטן:  אני שומעת את העמדה הזו של חלק מאנשי הליכוד שאומרים 'אל תדאגו, זה לא יקרה

אפרת רייטן:  אל תדאגו, זה לא יקרה'

אפרת רייטן:  וגם לבוא ולומר שהחשש הזה הוא לכאורה מזויף, כמו שאתה אמרת

אפרת רייטן:  א', החשש הוא אמיתי ואתם צריכים להתייחס לזה בצורה רצינית

יואב קיש: לא, אני אומר את דעתי

יואב קיש:  אני מבין שאנשים חושבים - - -     

אפרת רייטן: אם הייתי בקרב הקהילה שעכשיו סימנו אותי, אם סימנו אותי, הייתי לא רק - - -     

יואב קיש: אז אני אומר לך שאף אחד לא סימן אף אחד

אפרת רייטן: לא, רגע, שנייה

אפרת רייטן:  אני אומרת שגם אם זה לא יקרה ואני לא יודעת אם זה לא יקרה כי הדברים משתנים פה במדינה בקצב מטורף

אפרת רייטן:  אבל גם אם זה לא יקרה, עצם ה-statement הזה, עצם העובדה שהרי הרשימה הזאת לא נולדה יש מאין

אפרת רייטן:  ישבו אנשים, התחקו, למדו, עשו תחקירים על אנשים אחרים, עקבו, הוציאו כל מיני דברים על אנשים והכינו רשימה מסודרת, רשימה באמת שחורה של אנשים

אפרת רייטן:  גם אם זה לא יתממש, עצם העובדה שהדבר הזה מסתובב, קיים, ויש קבוצה של אנשים שמאמינה בזה וחותרת כדי לתקן וכדי לרדוף את האנשים

אפרת רייטן:       זה ממש ציד של בני אדם בגלל האמונה שלהם, בגלל איך שהם נולדו ובגלל השקפות העולם שלהם

אפרת רייטן:  וזה ברור לגמרי שההשקפות האלה, השקפה, חתירה ופרסום, ואפילו לא פרסום, אלא הכנה של רשימות כאלה, אין להם מקום באף מדינה מתוקנת בעולם ובוודאי שלא במדינת ישראל הדמוקרטית שכל כך גאה בערכים, היהדות המתקדמת שלה זה פשוט הרי בלתי נגמר

אפרת רייטן:  לכן, דווקא ממך באמת הייתי מצפה להגיד דברים ברורים

יואב קיש: אמרתי דברים ברורים

אפרת רייטן: שזה דוחה, אתה מבין? לא להגיד שזה לא יקרה

אפרת רייטן:  להגיד 'זה דוחה ואצלנו זה לא יקרה'

יואב קיש: תודה

יואב קיש:  יוראי בבקשה

יוראי להב-הרצנו: יואב, לא מדובר פה על דברים מופשטים

יוראי להב-הרצנו:  יש רשימות שפורסמו, גרפיקאי מטעם מפלגת נעם ישב והכין אותן

יוראי להב-הרצנו:  הארץ, רשימה של הומואים ולסביות

יוראי להב-הרצנו:  ידיעות אחרונות, רשימה של הומואים ולסביות

יוראי להב-הרצנו:  ערוץ 13, ערוץ 12, מסמנים פה אנשים

יוראי להב-הרצנו:  כשפוליטיקאים מסמנים אנשים ומזהירים מפניהם זה ייגמר רע, זה לא מופשט, זה עומד מולכם

יוראי להב-הרצנו:  אתה יודע, אותו אדם אבי מעוז קיבל בהסכמים הקואליציוניים מול המפלגה שלך רשות ממשלתית עם מאות מיליוני שקלים, עם עשרות תקנים שישבו, ייקחו את הרשימות האלה, ישכללו אותן, יצודו וימשיכו בציד של להט"בים

יואב קיש: אף אחד לא יצוד אף אחד, יוראי

יואב קיש:  אני לא רוצה להפריע לדבריך אבל אתה הולך למקומות לא נכונים, לא ראויים, וחבל

יוראי להב-הרצנו: שנייה אני אגיד, תקשיב - - -     

יואב קיש: בסדר, תסיים בבקשה

יוראי להב-הרצנו: אני לא חושש לעצמי, אני חבר כנסת, יש לי - - -     

יואב קיש: אתה לא צריך לחשוש לאף אחד

יוראי להב-הרצנו: יש לי את ההגנה שאני צריך, אני חושב על אותו בן או בת נוער שיושבים בכיתה שלהם, לא סגורים על עצמם, לא בטוחים בעצמם ורואים שסגן שר במשרד ראש הממשלה מכין רשימה של הומואים ולסביות, כי זה לא בסדר להיות הומואים ולסביות

יוראי להב-הרצנו:  והוא מפרסם אותם במטרה לומר לציבור 'תזהרו מפני אותם אנשים'

יוראי להב-הרצנו:  הצמצום הזה שלנו לנטייה הלב שלנו, לא משנה מה הכישורים שלנו, לא משנה מאיפה אנחנו מגיעים, לא משנה מה אנחנו רוצים לעשות בחיים ולא משנה מה החלומות שלנו, אנחנו הומואים ולסביות וזה מספיק בשביל אנשים מסוימים בממשלה המתהווה כדי לסמן, לפרסם ולרדוף אותנו

יואב קיש: תודה

יואב קיש:  לא יקרה, יוראי, די כבר

יואב קיש:  כמה אפשר להגיד שלא יקרה? וחבל שאתה שם

יוראי להב-הרצנו: עצם העובדה שאין אף אחד בליכוד, אין אף אחד בליכוד כולל אותה - - -     

יואב קיש: נא לסיים, תודה

יואב קיש:  אבל אמרתי לך הרגע שלא יקרה עשר פעמים, ואתה פה בקמפיין הפחדה מסודר

יואב קיש:  לא יקרה, אתה יכול להיות רגוע וזה הכל

יוראי להב-הרצנו: שווה שתגיד פה שהדברים האלה לא מקובלים עליך

יואב קיש: אמרתי לך

יוראי להב-הרצנו: לא, לא 'לא יקרה', 'לא מקובל עלי הרשימות האלה'

יואב קיש: סליחה, אוקיי, סיימת? תודה רבה

יואב קיש:  אני מבקש לא להפריע, מה שאתה אומר לא יקרה, חבל שאתם מתנהלים בקמפיין הפחדה כזה, כולל הסתה נגד חרדים

יואב קיש:  אני חושב שמה מאוד חשוב שיקרה זה שיהיו תוכניות לזהות יהודית, מה שנעשה - -     

יוראי להב-הרצנו: מה הקשר?     

יואב קיש: שנעשתה פה השמדה במהלך הקואליציה שלכם על הדבר הזה ואת זה הוא בא לתקן

יואב קיש:  אף אחד לא יפגע באף זכות של אף להט"ב, נקודה

יואב קיש:  נגמר האירוע, תודה רבה, יוצאים להתייעצות סיעתית

יואב קיש:  ההצבעה תהיה מחר ואני אעדכן

יואב קיש:  אה סליחה, היועצת המשפטית, בבקשה

מיכאל ביטון: רגע, לא שאלתי את השאלה

מיכאל ביטון:  למה זה פוצל ומוזג?     

יואב קיש: את זה תשאל בוועדה של קרעי

יואב קיש:  זה לא פוצל, זה מוזג

יואב קיש:  בוועדה של איתמר היה פיצול

מיכאל ביטון: למה? לא קיבלנו תשובה טובה

יואב קיש: בבקשה תן לה לדבר

מיכאל ביטון: קיש, אנחנו צריכים לכעוס, באנו - - -     

יואב קיש: לא, כי הוא התחיל פה בקמפיין שקרי מכוער בעיתונים

מיכאל ביטון: אתה צועק עלינו?     

יואב קיש: אנשים שלכם ממלמלים את זה ומריצים

יואב קיש:  לא יהיה, תירגעו

יוראי להב-הרצנו: אז תגנה את זה

אפרת רייטן: אבל איך אתה יכול להגיד שזה קמפיין שלנו?     

יואב קיש: תגנו את הקמפיין על החרדים, בסדר?     

יוראי להב-הרצנו: איזה קמפיין?     

אפרת רייטן: הרי לא הזכרנו כאן את המילה "חרדי" אפילו פעם אחת

יואב קיש: סליחה, אני מבקש מהיועצת המשפטית - - -     

יוראי להב-הרצנו: ואתה מסרב לגנות, זה פשוט הזיה

יואב קיש: יוראי אתה מפריע, תן ליועצת המשפטית לדבר

יוראי להב-הרצנו: זה פשוט מדהים, הליכודניקים יושבים וממלאים - - -     

יואב קיש: יוראי, אתה שמעת הכי ברור שיכול להיות, אז אני מבקש - - -     

יוראי להב-הרצנו: תגנה את הפרקטיקה המגונה הזאת

יואב קיש: אתה לא תגיד לי מה להגיד

יואב קיש:  אתה שאלת, הייתי ברור ויש לי בעיה שאתה מפריע לי בדיון

יוראי להב-הרצנו: ואני אמשיך להפריע, ואני אמשיך להפריע

יואב קיש: אתה מפריע ליועצת המשפטית

יואב קיש:  אתה בקריאה ראשונה

יואב קיש:  בבקשה ארבל

יוראי להב-הרצנו: גם קריאה רביעית לא תעצור אותי מלהגיד את מה - - -     

יואב קיש: ארבל בבקשה

ארבל אסטרחן: אני אגיב בקצרה לשאלה של חברת הכנסת רייטן

ארבל אסטרחן:  ההמלצה שלנו כיעוץ משפטי תהיה תמיד ללכת לפי הוראות התקנון כולל תקופות המתנה, אם צריך, של הצעות חוק וכולי

ארבל אסטרחן:  אבל תמיד כשמקבלים את ההחלטות האלה צריך למצוא איזשהו איזון

ארבל אסטרחן:  מצד אחד, היכולת של הקואליציה לחוקק ולא למנוע מרוב חברי הכנסת לחוקק חקיקה כשרוצים

ארבל אסטרחן:  מצד שני, החשיבות של יכולת האופוזיציה גם להתבטא וגם הרבה פעמים לעכב ולמנוע חקיקה

אפרת רייטן: בסדר גמור

ארבל אסטרחן: נכון

ארבל אסטרחן:  לכן צריך באמת למצוא איזשהו איזון בדברים האלה, כשצריך גם לזכור לגבי חלק מהכלים הפרלמנטרים שנעשה בהם הרבה פעמים שימוש לא למטרות שלהן הם נקבעו, שזה גם משהו שצריך להיכנס בתוך השקלו וההחלטות של הדברים האלה

ארבל אסטרחן:       עכשיו שוב, זו לא החלטה שלנו ולא המלצה שלנו, רק צריך לזכור שהנושא של פטור מחובת הנחה נפרץ כבר לחלוטין בכנסות האחרונות, לרבות חוקי יסוד

ארבל אסטרחן:  גם לגבי הנושא של השמיות, שבעבר אגב, עד לפני כמה כנסות לא היה מקובל להגביל שמיות

ארבל אסטרחן:  יש לזה סיבות פוליטיות, לא משפטיות

ארבל אסטרחן:  זה הרבה חוסר אמון בין הצדדים וחשש שיעשו בזה שימוש לרעה

ארבל אסטרחן:  בעבר אף אחד לא העלה על דעתו שכשיש איזושהי כמות של הסתייגויות, להגביל את השמיות

ארבל אסטרחן:  אבל רק בכנסת האחרונה, כנסת ה-24

יואב קיש: לא, לא, מזמן כבר, אנחנו מדברים כבר על 4-5 כנסות שמגבילים שמיות

יואב קיש:  זה לא נולד ב-24, יש פה מהכנסת ה-19 הגבלת שמיות

ארבל אסטרחן: כן, אבל לא הרבה, תספור

יואב קיש: לא משנה, אבל את באירוע קיים כבר עשור בכנסת, זה נשמע כאילו רק אתמול התחלנו

אפרת רייטן: לא, אבל בארבע כנסות האחרונות התחיל שימוש מוגזם בהצבעות

ארבל אסטרחן: בשתי הכנסות האחרונות נעשה שימוש רב ממה שהיה בעבר, רק בכנסת האחרונה, בכנסת ה-24, מעל 10 פעמים, אני חושבת ש-14 פעמים נקבעה הגבלה על מספר הצבעות שמיות ולעיתים זה היה לצד הגבלות אחרות כמו שעת הצבעה והגבלת שעות

ארבל אסטרחן:  אגב, גם לגבי חוקי יסוד

יואב קיש: יש לי פה טבלה, אני מבקש שתפיצו לה גם שתראה את התקדימים

יואב קיש:  אין פה שום תקדים, ההליך הזה נעשה כשאנחנו באירוע שכמו שאמרתי, לא נבלה בעשרות הצבעות שמיות בכנסת

יואב קיש:  ומכיוון שאנחנו לא באירוע שקואליציה ואופוזיציה מייצרים ביניהם איזושהי הבנה על העניין הזה, אז אנחנו לא יכולים - -     

אפרת רייטן: אני חושבת שיש מקום לעתיד

יואב קיש: בסדר, אבל כרגע המקום הזה לא קיים

יואב קיש:  יש מקום לעתיד? אני חושב שעברנו כנסת אחרונה מאוד קשה ועד שלא תהיה התנהלות שונה בין הצדדים, כך זה יראה

יואב קיש:  אנחנו יוצאים להתייעצות סיעתית

אפרת רייטן: רק עוד חידוד, מתי בעצם מבחינת הייעוץ המשפטי כן נפגעת הזכויות של האופוזיציה למלא את תפקידה? מתי זה קורה?     

יואב קיש: באיזה נושא? זה תלוי מאוד

אפרת רייטן: למשל בכמות ההסתייגויות או בכמות ההצבעות השמיות

יואב קיש: אני אענה לך במקומה כי קודם כל זה גם אירוע, צריך להבין - - -     

אפרת רייטן: זה שזה פוליטי זה ברור לי

יואב קיש: אז ברור, בגלל זה סתם נגיד אני אתן לך דוגמא

יואב קיש:  נגיד הייתי עכשיו קובע שלוש שעות דיון ושעת הצבעה לא יודע מה

יואב קיש:  הם היו מתרעמים, במידה מסוימת בצדק

יואב קיש:  הלכתם על הקו האפור, למנוע מאתנו את האירוע הזה

יואב קיש:  לגבי שמיות, תעשו חמש הצבעות על סעיפים ולא יהיו הסתייגויות, או לא יודע מה, הרי לא תגיעו לזה

יואב קיש:  אז אפשר להגיד 'בוא, אתה לא יכול להגביל אם יש חמש מקסימום הצבעות, להוריד לשתיים' זה לא יקרה

יואב קיש:  אבל זה בדיוק אותו דבר כמו בשעות שלקחתם למקסימום, בשמיות, ב-60 ומשהו הסתייגויות, אין מה לעשות

יואב קיש:  זהו, אנחנו יוצאים להתייעצות סיעתית - -     

מיכאל ביטון: לא, אבל רגע, הערה נוספת

יואב קיש: נו, רק בגלל שזה אתה

מיכאל ביטון: אתה לקחת אחריות על האירוע הזה הבוקר, בצד הזה של לעדכן

יואב קיש: כשאפשר

מיכאל ביטון: כן

יואב קיש: אתה צודק

מיכאל ביטון: אבל גם, זה חג, תזכור

מיכאל ביטון:  בוקר יום ראשון, הלילה עוד מדליקים נרות חנוכה

יואב קיש: מיכאל, אמרתי לך, בגלל זה הדיון - - -     

מיכאל ביטון: אימהות עם הילדים בבית, כאילו אם אין תכלית - - -     

יואב קיש: מיכאל, קיבלתי

יואב קיש:  אתה חוזר על משהו שכבר קיבלתי

מיכאל ביטון: לא, אבל החג זה תקדים, זה גם גרוע

יואב קיש: לא, זה לא תקדים

זאב אלקין: אגב, היו התייעצויות סיעתיות של יום, ארבל?     

ארבל אסטרחן: חמש דקות זה מינימום

זאב אלקין: אני יודע, אבל היה יום? אני לא זוכר מתי

יואב קיש: אתה רוצה שנצא להפסקה ואז תבקש התייעצות סיעתית חמש דקות?     

זאב אלקין: לא, כי זה באמת ניצול לרעה של התייעצות

יואב קיש: אז אני לא יעשה את זה

יואב קיש:  אז אנחנו סוגרים את הדיון וההצבעה תתקיים, מחר אני אודיע על השעה שבה אנחנו מתכנסים להצבעה ותוכלו שם לבקש התייעצות סיעתית

קריאה: 	אז אם סגרת את הדיון זה יהיה דיון חדש

יואב קיש: לא, הדיון מיצה את עצמו ואנחנו נעבור מחר להצבעה

יואב קיש:  אין יותר דיון על הנושא למי שהיה ספק, תודה